Τζανέτ Τσίπινγκτον

Η Τζανέτ Τσίπινγκτον Κλερ Τσίπιγκτον (Jeanette Clare Chippington, OBE) ( γεννηθείσα στις 21 Απριλίου 1970) είναι Βρετανίδα παραολυμπιονίκης κολυμβήτρια και κωπηλάτρια. Η Τσίπιγκτον εκπροσώπησε τη Μεγάλη Βρετανία σε επτά Παραολυμπιακούς Αγώνες, εκ των οποίων πέντε στους Θερινούς Παραολυμπιακούς Αγώνες του 1988 στη Σεούλ, το 1992 στη Βαρκελώνη, το 1996 στην Ατλάντα, το 2000 στο Σίδνεϊ και το 2004 στην Αθήνα. Ως κολυμβήτρια S6, αγωνίστηκε κυρίως στα 50 και 100 μέτρα ελεύθερο. Αφού αποσύρθηκε από την κολύμβηση, η Τσίπιγκτον επέστρεψε στον αθλητισμό για άτομα με αναπηρία, και έγινε παγκόσμιας κλάσης κωπηλάτριας, κατακτώντας χρυσό στους Θερινούς Παραολυμπιακούς Αγώνες του 2016 και χάλκινο στους Παραολυμπιακούς Αγώνες του 2020 στο Τόκιο.

Προσωπικό ιστορικό
Η Τσίπινγκτον γεννήθηκε ως Τζανέτ Κλερ Έσλινγκ το 1970 στο Τάπλοου της Αγγλίας. Το 1982 προσβλήθηκε από έναν ιό που είχε ως αποτέλεσμα να υποστεί βλάβη στο νωτιαίο μυελό , με αποτέλεσμα να μείνει παράλυτη και στα δύο της πόδια. Παντρεύτηκε το 1998, ενώ μετά το μήνα του μέλιτος ταξίδεψε για να συμμετάσχει στο Παγκόσμιο Πρωτάθλημα Κολύμβησης της IPC στη Νέα Ζηλανδία. Έχει δύο παιδιά και εργάζεται επίσης ως εκπαιδευτής και προπονήτρια κολύμβησης.

Σταδιοδρομία στην κολύμβηση
Η Τσίπινγκτον άρχισε να κολυμπά μετά από σύσταση του φυσιοθεραπευτή της έπειτα από την ασθένειά της. Πήρε μέρος στον πρώτο της μεγάλο αγώνα το 1985 και, αν και αρχικά κολύμπησε τα τέσσερα κύρια αγωνιστικά στυλ, ειδικεύτηκε στα 50μ. και 100μ. ελεύθερο. Το 1988, ήταν μέλος της ομάδας της Μεγάλης Βρετανίας για τους θερινούς Παραολυμπιακούς Αγώνες της Σεούλ, συμμετέχοντας στα 100μ. ύπτιο γυναικών και στα L4 ελεύθερο. Τερμάτισε δεύτερη στα 100μ. ελεύθερο και κέρδισε το πρώτο της παραολυμπιακό μετάλλιο . Τέσσερα χρόνια αργότερα, η Τσίπινγκτον εκπροσώπησε τη Μεγάλη Βρετανία στους Θερινούς Παραολυμπιακούς Αγώνες του 1992 στη Βαρκελώνη. Αγωνίστηκε σε έξι αγωνίσματα και κέρδισε ένα μετάλλιο, το χάλκινο, στο αγώνισμα 4Χ50μ. μικτή S1-6 γυναικών, μαζί με τις συναθλήτριες Τάρα Φλουντ, Μάργκαρετ ΜακΈλενι και Τζέιν Στίντεβερ.

Οι Θερινοί Παραολυμπιακοί Αγώνες του 1996 ήταν οι πιο νικηφόροι για την Τσίπινγκτον, η οποία κέρδισε πέντε μετάλλια. Κατέκτησε δύο χρυσά μετάλλια, σημειώνοντας παγκόσμια ρεκόρ και στις δύο περιπτώσεις. Στη σκυταλοδρομία 4 x 100 μέτρα μεικτής σκυταλοδρομίας γυναικών, συμμετείχε μαζί με τις ΜακΈλενι και Στίντβερ, ενώ η νεοφερμένη Τζένιφερ Μπουθ προστέθηκε στο τελευταίο σκέλος. Η ομάδα τερμάτισε σε 2:52.36, σημειώνοντας νέο παγκόσμιο ρεκόρ και κατακτώντας το χρυσό. Το δεύτερο χρυσό της μετάλλιο ήρθε στα 100μ. ελεύθερο S6. Στα προκριματικά, η Νεοζηλανδή Τζένι Νιούστεντ προκρίθηκε ταχύτερα με χρόνο ρεκόρ 1:23.85, ενώ η Τσίπιγκτον προκρίθηκε τρίτη. Παρά τον ισχυρό ανταγωνισμό, η Τσίπιγκτον κέρδισε τον τελικό κολυμπώντας 1:23:63, καταρρίπτοντας το ρεκόρ της Νιούστεντ.. Τερμάτισε τους Αγώνες της Ατλάντα με ένα ασημένιο μετάλλιο στα 50μ. ελεύθερο S6 και δύο χάλκινα μετάλλια στα 200μ. ελεύθερο S6 και στη σκυταλοδρομία 4Χ50μ. μικτή S1-6.

Στους Θερινούς Παραολυμπιακούς Αγώνες του 2000 στο Σίδνεϊ η Τσίπινγκτον πρόσθεσε άλλα τέσσερα παραολυμπιακά μετάλλια στο ενεργητικό της: ένα ασημένιο στη σκυταλοδρομία 4×100 μ. μεικτής σκυταλοδρομίας γυναικών 34 π. και τρία ακόμη χάλκινα μετάλλια. Οι τελευταίοι Παραολυμπιακοί Αγώνες της ως κολυμβήτρια ήταν οι Αγώνες του 2004 στην Αθήνα. Παρόλο που πίστευε ότι δεν ήταν αρκετά καλή για να προκριθεί στους Αγώνες, η Τσίπιγκτον έφυγε με ένα ακόμη μετάλλιο, ένα χάλκινο στη σκυταλοδρομία 4Χ50μ. ελεύθερο 20π.

Καριέρα ως κωπηλάτρια
Η Τσίπινγκτον ξεκίνησε το παρακαγιάκ μετά από παρότρυνση ενός φίλου της να δοκιμάσει το άθλημα. Το 2013, κέρδισε τρία χρυσά μετάλλια στο Παγκόσμιο Πρωτάθλημα ICF κάνοε-καγιάκ Σπρίντ στο Ντούισμπουργκ, αλλά αργότερα αποφάσισε να επικεντρωθεί στο αγώνισμα KL1 200μ. όταν ανακοινώθηκε ότι μόνο τα καγιάκ της κατηγορίας αναπηρίας της θα συμπεριληφθούν στους θερινούς Παραολυμπιακούς Αγώνες του 2016 στο Ρίο.  Στο Παγκόσμιο Πρωτάθλημα Κωπηλασίας κάνοε-καγιάκ Σπρίντ της ICF που διεξήχθη το 2015 στο Μιλάνο, η Τσίπιγκτον κέρδισε το χρυσό στο αγώνισμα KL1 200μ, δίνοντάς της μια θέση πρόκρισης για τους Αγώνες του 2016 στο Ρίο.

Η Τσίπιγκτον τιμήθηκε ως Μέλος του Τάγματος της Βρετανικής Αυτοκρατορίας (MBE) στις τιμές της Πρωτοχρονιάς του 2017 για τις υπηρεσίες της στο κανό και ως Αξιωματικός του Τάγματος της Βρετανικής Αυτοκρατορίας (OBE) στις τιμές της Πρωτοχρονιάς του 2022, επίσης για τις υπηρεσίες της στο κανό.

Εξωτερικοί σύνδεσμοι 
 Διεθνής Παραολυμπιακή Επιτροπή -Jeanette Chippington

Παραπομπές



Κατηγορία:Άνθρωπος